MADARVEDELMI TANULMÁNYOK 1915— 1916-BÓL 



57 



forgópánt körül mozgó ajtócskával, melyet két oldalról — kifúrt nyílás- 

 ban — lazán betolt szegek rögzítenek. Felülről — a fedél alatt vagy 

 fölött — kátrányos fedőlemezből való sapkával van borítva, nyolc sarka 

 vetemedés ellen csavarokkal egybefogva. A kapaszkodó barázdák fűrész- 

 szel vannak a mellső odufal belsejébe karcolva. Az 11/2—2 cm. vastag, 

 gyalulatlan deszkalapokból készült odu szürkére vagy barnára van 

 pácolva, vasgálic vagy hypermangánsavas kálium vizes oldatával. 



I. ábra. Az elülnyíló deszkaodu 2 mintája. 



Felerősítésére léc vagy pedig három nyilásű fémlemez — vas, bronz 

 vagy cink ~ szolgál, i 



Ezzel jóformán mindent elértem, amit deszkaodutól várhatunk. Ürege 

 a ß-odunak megfelelően tágas és mély; fedele feltétlenül vízálló, szilárd, 

 szélben le nem billenő; belseje kézzel is könnyen tisztítható s a bele 

 épített fészket s lakóit is elég jól láthatjuk, kivált, ha zsebtükröt tartunk 

 a nyilasa fölé. Tartóssága az első mintán látható kátránypapir-köpennyel 

 számos évre fokozható. A cinegék szívesen települnek bele; egy héten 

 belül ott is eltoglalták, hol eddig műodu soha sem volt. 



Hőszigetelés tekintetében természetesen mögötte marad a fatörzsbe 

 vájt odúnak, tehát nyáron melegebb, télen hidegebb a levegője. Forró 

 nyári napon a deszkaoduban 29, a fatörzs-odúban csak 24^ fokot mutatott 



1 Részletesebb leírását I. az «Állatvédelem» 1915. IX. X. XI. havi számában. 



